Trikolorvindel

Trikolorvindel (Convolvulus tricolor) er en plante i vindelfamilien.

Den er en ettårig, håret urt som vanligvis blir 10–40 cm høy. Vekstformen er opprett eller utoverliggende. Bladene er ovale til elliptiske, bredest ovenfor midten, helrandede og sittende. Villformen har trefargede blomster som er mørkeblå, hvite lenger inne og gule i midten. Blomstene er 20–50 mm brede og sitter enkeltvis på en lang, sidestilt stilk. Frukten er en hårete kapsel med 4 frø.

Trikolorvindel vokser på tørre, åpne steder som brakkmark og vegkanter. Den er naturlig utbredt i det vestlige og sentrale middelhavsområdet, men finnes forvillet andre steder, som i Makaronesia og det østlige middelhavsområdet. Arten dyrkes som en sommerblomst i hager. De dyrkede plantene kan ha blomster i ulike sjatteringer av blått eller rosa. De åpner seg kun i solskinn.

Galleri

Litteratur

Eksterne lenker 
 

Vindelfamilien
Planter formelt beskrevet i 1753
Planter formelt beskrevet av Carl von Linné